30ኛው የአፍሪካ ህብረት የመሪዎች ጉባኤ ተጀመረ
የአፍሪካ ህብረት ኮሚሽን ሊቀመንበር ሙሳ ፋቂ መሃማት፣ የአረብ ሊግ ተወካይና የተባበሩት መንግስታት ድርጅት ዋና ፀሃፊ አንቶኒዮ ጉተሬዝ እንዲሁም የፍልስጥዔሙ መሪ መሃሙድ አባስ ንግግር አድርገዋል፡፡የፀረ ሙስና ዘመቻ እና የአፍሪካ ህብረት ማሻሻያ የጉባዔው ቀዳሚ አጀንዳዎች ናቸው ፡፡በደቡብ ሱዳንና ሊቢያን ጨምሮ በሌሎች የአፍሪካ አገሮች የሚስተዋለው የሰላምና ጸጥታ ችግርም ከውይይቱ አጀንዳዎቹ አንዱ ይሆናል።በጉቤዔው ፀረ ሙስና ዘመቻ፣ የአፍሪካ ህብረት ማሻሻያ፣ የነፃ ንግድ ቀጣና እና የአፍርካን አየር ክልል ለአፍሪካ አየር መንገዶች ነፃ ማድርግ የሚሉት ዋና መነጋገሪያ ይሆናሉ ተብሎ ይጠበቃል ።የህብረቱ አባል ሀገራት መሪዎች ነፃ የንግድ ቀጣና፣ የአፍሪካን አየር ክልል ለአፍሪካ አየር መንገዶች ነፃ እንዲሆን እንዲሁም ነፃ የሰዎች እና የሸቀጥ ዝውውር ላይ ውሳኔ ያሳልፏሉ ነው የተባለው ።በጉባኤው ለመሳተፍ ከ40 በላይ የአፍሪካ ፕሬዝዳንቶችና ጠቅላይ ሚኒስትሮች፣  የአለም አቀፍ ተቋማት ከፍተኛ የስራ ሃላፊዎች አዲስ አበባ ገብተዋል።
 ጉባኤው “ዘላቂ የፀረ ሙስና ዘመቻ ለአፍሪካ ስር ነቀል ለውጥ” በሚል መሪ ሀሳብ የሚካሄድ እንደሆነ መገለጹ ይታወቃል ።